b'\n_START_ARTICLE_\nSiva jel\xc5\xa1a\n_START_SECTION_\nOpis\n_START_PARAGRAPH_\nIme\xc2\xa0\xc2\xbbsiva\xc2\xab\xc2\xa0je drevo dobilo po obarvanosti mladih poganjkov in listnih pecljev. Drevo zraste od 10 do 20 metrov visoko, ima pa gladko, svetle\xc4\x8do skorjo svetlo sive barve._NEWLINE_Listi so jaj\xc4\x8dasto elipsaste oblike, name\xc5\xa1\xc4\x8deni pa so na peclju z dlakavim prilistom. Listni rob je dvojno narezan, pri dnu pa je zaokro\xc5\xbeen. Zgornja stran je gladka in temno zelene barve, spodnja pa svetlo siva in dlakava._NEWLINE_Drevo ima enospolne cvetove, ki so zdru\xc5\xbeeni v ma\xc4\x8dice. Mo\xc5\xa1ki cvetovi se na drevesu pojavijo pred listi in so dolgi ter vise\xc4\x8di. \xc5\xbdenski cvetovi so manj\xc5\xa1i in kraj\xc5\xa1i ter nimajo pecljev. Zdru\xc5\xbeeni so v socvetja, v katerih je od 2 do 5 cvetov. Plodovi so podobni stor\xc5\xbekom in so zdru\xc5\xbeeni v soplodja. Drobni okrogli ore\xc5\xa1ki z olesenelimi luskami so glavni na\xc4\x8din razmno\xc5\xbeevanja sive jel\xc5\xa1e._NEWLINE_Siva jel\xc5\xa1a je hitro rasto\xc4\x8de drevo, ki uspeva tudi v slab\xc5\xa1ih pogojih. Rada se zadr\xc5\xbeuje v bolj vla\xc5\xbeni zemlji in dobro prena\xc5\xa1a mraz. Raz\xc5\xa1irjena je v vi\xc5\xa1jih obmo\xc4\x8djih severne Evrope, srednje in severne Azije ter v Severni Ameriki. Z listi sive jel\xc5\xa1e se prehranjujejo nekatere gosenice.'